**K O R R A L D U S**

# Haapsalu, 24. oktoober 2012 nr 609

Sihtotstarbelise toetuslepingu sõlmimine

AS-ga Haapsalu Veevärk

AS Haapsalu Veevärgi omanduses on Haapsalu linna ühisveevärgi ja kanalisatsiooni infrastruktuur ning otstarbekuse printsiibist lähtudes (kogemused, juurdepääs, oskusteave) on mõttekas ka sademevee infrastruktuuri haldamine AS Haapsalu Veevärk poolt.

Arvestades Haapsalu Linnvalitsuse ettepanekut Haapsalu Veevärk AS-le, osaleda ühises sademeveetrasside arendusprojektis „Jaama-Kalevi tänava sademeveetrassi ehitus“, Haapsalu Veevärk AS nõukogu vastavasisulist otsust ning võttes aluseks Haapsalu Linnavolikogu 29.10.2010 otsuse nr 73, Haapsalu Linnavalitsuse 03.11.2010. korralduse nr 616. Haapsalu linna 2012.a eelarve, Haapsalu linna eelarvestrateegia 2013-2016 ja juhindudes kohaliku omavalitsuse korralduse seaduse § 6 lg 1, lg 3 p 1, § 30 lg 1 p 3, § 31, Haapsalu põhimääruse § 35 lg 1 p 2, § 63 ning haldusmenetluse seadusest Haapsalu Linnavalitsus

**k o r r a l d a b:**

1. Sõlmida sihtotstarbeline toetusleping AS-ga Haapsalu Veevärk summas **141 187,00 (ükssada nelikümmend üks tuhat ükssada kaheksakümmend seitse)** eurot arendusprojekti „Jaama-Kalevi tänava sademeveetrassi ehitus“ finantseerimiseks järgmiselt
* 2012. aasta oktoober summas 38 347,00 eurot;
* 2013. aasta oktoober summas 40 000,00 eurot;
* 2014. aasta oktoober summas 62 840,00 eurot;
1. Lepingut volitada allkirjastama linnapea Urmas Sukles.
2. Raamatupidamisosakonnal (I.Salus) kanda punktis 1. märgitud summad **lepingu** alusel üle AS-le Haapsalu Veevärk.
3. Korraldus teha teatavaks aselinnapeale (P.Vikman), raamatupidamise osakonnale (L.Tammsalu, I.Salus) postipoisis ja AS Haapsalu Veevärk juhatajale (R.Mets) e-kirja teel rein@hvv.ee.
4. Korraldus jõustub teatavakstegemisest.

## Urmas Sukles

Linnapea **Erko Kalev**

 Linnasekretär